ΠΕΡΙΕΧΟΜΕΝΑ
ΑΠΟΦΑΣΕΙΣ
Επικύρωση καθορισμού των οριογραμμών τμήματος ρέματος (με έργα διευθέτησης) που βρί-
σκεται στη θέση «Γλυκόριζα» (πλησίον ιδιοκτησίας «Τ.Ε.Α.Β. Α.Ε.») Δ.Δ. Λιμένα Χερσονήσου Δ.
Χερσονήσου Π.Ε. Ηρακλείου.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση
σφαλμάτων
στην
υπό
στοιχεία
3538ΠΕ/05-03-2003 απόφαση του Γενικού Γραμματέα Περιφέρειας Αττικής που δημοσιεύθηκε
στην Εφημερίδα της Κυβερνήσεως (Δ’ 254).
ΑΠΟΦΑΣΕΙΣ
Αριθμ. οικ.178
(1)
Επικύρωση καθορισμού των οριογραμμών τμήματος ρέματος (με έργα διευθέτησης) που βρί-
σκεται στη θέση «Γλυκόριζα» (πλησίον ιδιοκτησίας «Τ.Ε.Α.Β. Α.Ε.») Δ.Δ. Λιμένα Χερσονήσου Δ.
Χερσονήσου Π.Ε. Ηρακλείου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
3. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47).
4. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136), και ιδιαίτερα: α) τα άρθρα 63 και 64 αυτού που τροποποιούν
το άρθρο 6 του ν. 3852/2010, προσθέτοντας νέα άρθρα
6Α και 6Β με τα οποία εισάγεται ο θεσμός του Γραμματέα
Αποκεντρωμένης Διοίκησης ως Προϊστάμενος της Αποκεντρωμένης Διοίκησης και β) τα άρθρα 65 και 66 αυτού
που αντικαθιστούν τα άρθρα 28 και 28Α του ν. 4325/2015
σχετικά με την θέση και τις νέες αρμοδιότητες του Συντονιστή Αποκεντρωμένης Διοίκησης. Σύμφωνα με την παρ.
4 του άρθρου 64 του ν. 4954/2022: «Όπου στη νομοθεσία
αναφέρεται ο Συντονιστής Αποκεντρωμένης Διοίκησης
των άρθρων 28 και 28Α του ν. 4325/2015, νοείται εφεξής
ο Γραμματέας της Αποκεντρωμένης Διοίκησης, εκτός
από τις περιπτώσεις που ο Συντονιστής Αποκεντρωμένης Διοίκησης αναφέρεται ως προϊστάμενος των οριζό-
ντιων υποστηρικτικών υπηρεσιών της Αποκεντρωμένης
Διοίκησης, όπως ορίζονται στην περ. β’ της παρ. 2 του
άρθρου 35 του ν. 4622/2019».
5. Την υπ’ αρ. 86774/19-12-2022 απόφαση του Υπουργού Εσωτερικών «Διορισμός της Κοζυράκη Μαρίας στη
θέση της Γραμματέως Αποκεντρωμένης Διοίκησης Κρήτης» (Υ.Ο.Δ.Δ. 1183).
6. Τον ν. 4258/2014 «Διαδικασία Οριοθέτησης και ρυθμίσεις θεμάτων για τα υδατορέματα - ρυθμίσεις Πολεο-
δομικής νομοθεσίας και άλλες διατάξεις» (Α’ 94).
7. Τον ν. 2853/1922 «Περί υδραυλικών εν γένει έργων και
αστυνομεύσεων των δημόσιων υδάτων» όπως αυτές τροποποιήθηκαν με τις αντίστοιχες του ν.δ.10/1923 και κω-
δικοποιήθηκαν από τις διατάξεις του π.δ. 18/1924 (Α’ 61).
8. Την υπό στοιχεία Δ17γ/06/157/Φ.Ν.439.3/2006
απόφαση του Υ.ΠΕ.ΧΩ.Δ.Ε. «Περιεχόμενο των τεχνικών
εκθέσεων της παρ. 3α του άρθρου 6, των προκαταρκτικών μελετών του άρθρου 6 και των τεχνικών εκθέσεων
της παραγ.4α του άρθρου 7 του ν. 3316/2005» (Β’ 1611).
9. Την υπ’ αρ. οικ.140055/13-01-2017 κοινή απόφαση
των Υπουργών Περιβάλλοντος και Ενέργειας και Υποδομών και Μεταφορών «Τεχνικές προδιαγραφές σύνταξης
του περιεχομένου του φακέλου οριοθέτησης κατ’ εφαρμογή της παρ. 5 του άρθρου 2 του ν. 4258/2014 - Διευκρι-
νίσεις για την εφαρμογή της διαδικασίας οριοθέτησης»
(Β’ 428).
10. Το υπ’  αρ. 96465/21-03-2021 (ΠΕΧΩ: 1506/
22.04.2021) έγγραφο της Διεύθυνσης Τεχνικών Έργων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 64
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
Π.Ε. Ηρακλείου «Αποστολή θεωρημένης μελέτης οριοθέτησης υδατορέματος (με έργα διευθέτησης) στη «Γλυ-
κόριζα» του Δ.Δ. Λιμένα Χερσονήσου του Δήμου Χερσονήσου» με συνημμένη υδραυλική μελέτη του έργου,
μετά τον έλεγχο και την θεώρηση των τοπογραφικών
διαγραμμάτων, της τεχνικής έκθεσης και των συνημμένων υδρολογικών και υδραυλικών μελετών, που συντά-
χθηκε και υπογράφηκε από τον Αγρονόμο Τοπογράφο
Μηχανικό Πολυδάκη Μανόλη.
11. Το υπ’ αρ. 1506/18-05-2022 έγγραφο της Υπηρεσίας με το οποίο επισημαίνεται η αναγκαιότητα περι-
βαλλοντικής αδειοδότησης των προτεινόμενων έργων
διευθέτησης για τη συνέχιση της διαδικασίας.
12. Τη με ημερ. 10-01-2022 (ΠΕΧΩ: 22/10-01-2022)
αίτηση της Χημικού Μηχανικού Κοκολάκη Μαρίας, με
την οποία υποβλήθηκε στην Υπηρεσία η Μελέτη Περιβαλλοντικών Επιπτώσεων των έργων διευθέτησης στα
πλαίσια της οριοθέτησης του ρέματος.
13. Το υπ’ αρ. 22/23-02-2022 έγγραφο της Υπηρεσίας
με το οποίο ζητούνται διορθώσεις - συμπληρωματικά
στοιχεία στην ΜΠΕ και στην μελέτη οριοθέτησης (με
έργα διευθέτησης) του εν λόγω τμήματος ρέματος.
14. Τη με ημερ. 18-03-2022 (ΠΕΧΩ: 1002/18-03-2022)
αίτηση της Χημικού Μηχανικού Κοκολάκη Μαρίας, με
την οποία υποβλήθηκε στην Υπηρεσία η διορθωμένη συμπληρωμένη Μελέτη Περιβαλλοντικών Επιπτώσεων
των έργων διευθέτησης στα πλαίσια της οριοθέτησης
του ρέματος, με αριθμό Περιβαλλοντικής Ταυτότητας
ΠΕΤ: 2201702921.
15. Το υπ’  αρ. 108700/15-04-2022 (ΠΕΧΩ: 1522/
18.04.2022) έγγραφο της Διεύθυνσης Τεχνικών Έργων
Π.Ε. Ηρακλείου «Αποστολή μετά από διόρθωση νέου
θεωρημένου σχεδίου Υ-2.2 Οριζοντιογραφία της θεωρημένης μελέτης οριοθέτησης υδατορέματος (με έργα
διευθέτησης) στη «Γλυκόριζα» του Δ.Δ. Λιμένα Χερσονήσου του Δήμου Χερσονήσου», με το οποίο αποστέλ-
λεται (μετά τον έλεγχο και την θεώρηση) νέο θεωρημένο σχέδιο Υ-2.2 οριζοντιογραφίας που συντάχθηκε και
υπογράφηκε από τον Αγρονόμο Τοπογράφο Μηχανικό
Πολυδάκη Μανόλη.
16. Το υπ’  αρ. 144210/20-05-2022 (ΠΕΧΩ: 1847/
20.05.2022) έγγραφο της Διεύθυνσης Τεχνικών Έργων
Π.Ε. Ηρακλείου «Αποστολή μετά από διόρθωση νέων
θεωρημένων σχεδίων της θεωρημένης μελέτης οριοθέτησης υδατορέματος (με έργα διευθέτησης) στη
«Γλυκόριζα» του Δ.Δ. Λιμένα Χερσονήσου του Δήμου
Χερσονήσου», με το οποίο αποστέλλονται (μετά τον
έλεγχο και την θεώρηση) νέα θεωρημένα σχέδια Υ-2.1,
Υ-2.2 και Υ-4.2 της υδραυλικής μελέτης του έργου, που
συντάχθηκάν και υπογράφηκαν από τον Αγρονόμο Τοπογράφο Μηχανικό Πολυδάκη Μανόλη.
17. Το υπ’ αρ. 1847/06-06-2022 έγγραφο της Υπηρεσίας με το οποίο επισημαίνεται η αναγκαιότητα της εν-
σωμάτωσης των διορθώσεων της υδραυλικής μελέτης
στην υποβληθείσα ΜΠΕ των προτεινόμενων έργων διευθέτησης προκειμένου για τη συνέχιση της διαδικασίας.
18. Τη με ημερ. 017-06-2022 (ΠΕΧΩ: 2116/07-06-2022)
αίτηση της Χημικού Μηχανικού Κοκολάκη Μαρίας, με την
οποία υποβλήθηκε στην Υπηρεσία η τελική διορθωμένη συμπληρωμένη Μελέτη Περιβαλλοντικών Επιπτώσεων
των έργων διευθέτησης στα πλαίσια της οριοθέτησης του
ρέματος, με αριθμό Περιβαλλοντικής Ταυτότητας ΠΕΤ:
2201702921 για τη συνέχιση της διαδικασίας.
19. Το υπ’ αρ. 2116/30-06-2022 έγγραφο της Υπηρεσίας, με το οποίο διαβιβάζεται η μελέτη περιβαλλοντικών
επιπτώσεων και η υδρολογική - υδραυλική μελέτη του
έργου στις προβλεπόμενες από τη νομοθεσία υπηρεσίες,
προκειμένου για τη δημοσιοποίηση και διαβούλευση επί
των μελετών αυτών.
20. Το υπ’ αρ. 1140/06-07-2022 (ΠΕΧΩ: 2502/06.07.2022)
έγγραφο της Διεύθυνσης Συντονισμού και Επιθεώρησης
Δασών Επιθεώρησης Εφαρμογής Δασικής Πολιτικής
Κρήτης με το οποίο αποστέλλεται και το υπ’ αρ. 4302/
04-07-2022 έγγραφο της Διεύθυνσης Δασών Ηρακλείου
Επιθεώρησης Εφαρμογής Δασικής Πολιτικής Κρήτης,
στο οποίο αναφέρεται ότι η έκταση στην οποία χωροθετείται το έργο του θέματος δεν υπάγεται στις διατάξεις
της δασικής νομοθεσίας και συνεπώς δεν υφίσταται πεδίο αρμοδιότητας της Υπηρεσίας.
21. Το υπ’ αρ. 2591/25-10-2022 (ΠΕΧΩ: 3819/27.10.2022)
έγγραφο της Διεύθυνσης Υδάτων Αποκεντρωμένης Διοίκησης Κρήτης, με το οποίο η Υπηρεσία γνωμοδοτεί θετι-
κά επί των έργων διευθέτησης στο πλαίσιο οριοθέτησης
του ρέματος σε ότι αφορά στους υδατικούς πόρους της
περιοχής, με τις προϋποθέσεις της τήρησης των όρων
που προβλέπονται από την ΑΕΠΟ (σχετ.24), της αποφυγής υδρομορφολογικών αλλοιώσεων που υποβαθμίζουν
την κατάσταση των υδατικών συστημάτων και της προστασίας του υπόγειου υδροφορέα. Ωστόσο διευκρινίζει
ότι δε γνωμοδοτεί για την υδραυλική μελέτη, για τον καθορισμό των οριογραμμών και των γραμμών πλημμύρας
του υδατορέματος, για οτιδήποτε τεχνικό έργο υπάρχει
και για τα τεχνικά χαρακτηριστικά των κατασκευών που
πρόκειται να γίνουν.
22. Το υπό στοιχεία ΥΠΠΟΑ/343133/08-11-2022
(ΠΕΧΩ: 3899/09-11-2022) έγγραφο της Εφορείας Αρχαιοτήτων Ηρακλείου, με το οποίο η Υπηρεσία γνωμοδοτεί
θετικά για την υλοποίηση του έργου, με την προϋπόθεση
ότι σε περίπτωση που κατά τη διάρκεια των εκσκαφών
εντοπιστούν αρχαιότητες, οι εργασίες να διακοπούν, να
ειδοποιηθεί άμεσα η Υπηρεσία και να ακολουθήσει ανασκαφική έρευνα από τα αποτελέσματα της οποίας θα
εξαρτηθεί η περαιτέρω πορεία του έργου.
23. Το υπό στοιχεία ΥΠΠΟΑ/314660/09-12-2022
(ΠΕΧΩ: 4286 και 4299/09-12-2022) έγγραφο της Υπηρεσίας Νεοτέρων Μνημείων και Τεχνικών Έργων Κρήτης,
με το οποίο η Υπηρεσία γνωμοδοτεί θετικά, καθώς σύμφωνα με τα υποβληθέντα στοιχεία στην περιοχή μελέτης
δεν εντοπίζονται μνημεία που να χρήζουν προστασίας
σύμφωνα με τις διατάξεις του ν. 3028/2002.
24. Την υπ’ αρ. 4299/22/16-01-2023 απόφαση έγκρισης
Περιβαλλοντικών Όρων (ΠΕΤ: 2201702921) των έργων
διευθέτησης στα πλαίσια οριοθέτησης τμήματος ρέματος που βρίσκεται στη θέση «Γλυκόριζα» Δ.Δ. Λιμέ-
να Χερσονήσου Δ. Χερσονήσου Π.Ε. Ηρακλείου (ΑΔΑ:
6Ρ5ΡΟΡ1Θ-ΕΞΞ) της Γενικής Διευθύντριας Χωροταξικής,
Περιβαλλοντικής και Αγροτικής Πολιτικής Αποκεντρωμένης Διοίκησης Κρήτης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
25. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη εις βάρος του κρατικού προϋπολογισμού και του οικείου ΟΤΑ,
αποφασίζουμε:
1. Επικυρώνουμε τις οριογραμμές τμήματος ρέματος
(με έργα διευθέτησης) μήκους 893μ. περίπου, που βρίσκεται στη θέση «Γλυκόριζα» Δ.Δ. Λιμένα Χερσονήσου
Δ. Χερσονήσου Π.Ε. Ηρακλείου, όπως αυτές αποτυπώνονται στα σχέδια οριζοντιογραφίας Υ-2.1, Υ-2.2 και Υ-2.3
με κλίμακα 1:500 και ημερομηνία Δεκέμβριος 2020 που
υπογράφονται από τον Αγρονόμο Τοπογράφο Μηχανικό
Πολυδάκη Μανόλη.
Ο καθορισμός των οριογραμμών, και των έργων διευθέτησης, στηρίχτηκε στην υδραυλική μελέτη του ιδίου
μελετητή μηχανικού.
Τα δεδομένα για τους υδραυλικούς υπολογισμούς
της μελέτης θεωρήθηκαν από την Διεύθυνση Τεχνικών
Έργων Π.Ε. Ηρακλείου (ημερ. θεώρησης 20-05-2022).
Οι οριογραμμές του παραπάνω ρέματος υλοποιούνται
από τις πολυγωνικές γραμμές που ορίζουν τα σημεία,
όπως αυτά είναι αποτυπωμένα στις προαναφερόμενες
οριζοντιογραφίες οριοθέτησης και περιέχονται σε αυτές
με τις συντεταγμένες τους. (Σύστημα συντεταγμένων
είναι το ΕΓΣΑ 87).
2. Η παρούσα απόφαση δεν υπεισέρχεται σε ιδιοκτησιακά θέματα. Η Κτηματική Υπηρεσία Ηρακλείου του
Υπουργείου Οικονομικών, στην οποία κοινοποιείται η
παρούσα, παρακαλείται για τις τυχόν δικές της ενέργειες
λόγω αρμοδιότητας.
3. Η ισχύς της απόφασης αρχίζει από την δημοσίευσή
της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
Η απόφαση αυτή με τις συνημμένες οριζοντιογραφίες
οριοθέτησης τμήματος ρέματος (με έργα διευθέτησης)
να δημοσιευθούν στην Εφημερίδα της Κυβερνήσεως.
Ηράκλειο, 18 Ιανουαρίου 2023
Η Γραμματέας Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπό στοιχεία 3538πε/05-03-2003 απόφαση του
Γενικού Γραμματέα Περιφέρειας Αττικής με θέμα «’Αρση
αναδάσωσης …» που δημοσιεύθηκε στην Εφημερίδα
της Κυβερνήσεως (Δ’ 254), στη σελίδα 2579, γίνονται οι
παρακάτω διορθώσεις:
1. Στην Α’ στήλη, στον 19 στίχο εκ των άνω διορθώνεται :
από το εσφαλμένο: «7. Την 42/2001 τελεσίδικη απόφαση της Πρωτοβάθμιας Επιτροπής Επιλύσεως Δασικών
Αμφισβητήσεων και την 1595/28.5.2002 βεβαίωση τελεσιδικίας αυτής.»,
στο ορθό: «7. Την 42/2001 τελεσίδικη απόφαση της
Πρωτοβάθμιας Επιτροπής Επιλύσεως Δασικών Αμφισβητήσεων.».
2. Στην Α’ στήλη, στο τέλος του 21 στίχου εκ των άνω
προστίθεται παράγραφος μετά από την παράγραφο 7
στο ορθό: «8. Την 1595/28-5-2002 βεβαίωση τελεσιδικίας.».
3. Στην Α’ στήλη, στον 22 στίχο εκ των άνω (όπως η
παράγραφος συνεχίζεται στην στήλη Β’ της ίδιας σελίδας
στους στίχους 1,2,3,4,5) διορθώνεται:
από το εσφαλμένο: «8. Την 4827/4.11.2002 εισήγηση του Δασαρχείου Αιγάλεω με την οποία προτείνεται
η άρση αναδάσωσης από επιφάνεια εβδομήντα έξι
στρεμμάτων και επτακοσίων πενήντα δύο χιλιοστών
του στρέμματος (76,752 στρ.) επειδή σύμφωνα με τα
ανωτέρω (παρ. 6 και 7) έχει χαρακτηρισθεί ως μη δασική της παρ. 6α του άρθρου 3 του ν. 998/79, γεγονός μη
συμβατό με την κήρυξή της ως αναδασωτέας.»,
στο ορθό: «9. Την 4827/4.11.2002 εισήγηση του Δασαρχείου Αιγάλεω με την οποία προτείνεται η άρση
αναδάσωσης από επιφάνεια εβδομήντα έξι στρεμμάτων
και επτακοσίων πενήντα δύο χιλιοστών του στρέμματος
(76,752 στρ.) επειδή σύμφωνα με την τελεσίδικη απόφαση της Α’θμιας Ε.Ε.Δ.Α. η εν λόγω έκταση δεν ανήκει
στην παράγραφο 5 του άρθρου 3 του ν. 998/1979, ως
ουδέποτε καείσα.».
4. Στην Β’ στήλη της ίδιας σελίδας, στον 6 στίχο εκ των
άνω διορθώνεται:
από το εσφαλμένο: «8. Σχετική…»,
στο ορθό: «10. Σχετική…».
5. Στην Β’ στήλη της ίδιας σελίδας, στον 17 στίχο εκ
των άνω διορθώνεται:
από το εσφαλμένο στην παρένθεση:
«(έκταση μη υπαγόμενη στις διατάξεις της δασικής
νομοθεσίας, ουδέποτε καείσα)»,
στο ορθό: «(έκταση ουδέποτε καείσα)».
(Από το Υπουργείο Περιβάλλοντος και
Ενέργειας - Διεύθυνση Δασών Δυτικής Αττικής)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 64/02.02.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230400064.pdf | Tokens: 15552]